Leslie Caron (nombre artistico de Leslie Claire Margaret Caron), naixita de Boulogne-Billancourt (Altos d'o Sena) l'1 de chulio de 1931, ye una actriz y bailarina francesa, activa en o cine estausunidense dende primerías d'os anyos 1950 dica la segunda metat d'os anyos 2000 y con quantos premios recibitos mientres a suya carrera cinematografica. D'entre a suya filmografía, se puet destacar as cintas The Story of Three Loves (1953, Vincente Minnelli y Gottfried Reinhardt), Lili (1953, Charles Walters), Gigi (1958, Vincente Minnelli), Fanny (1961, Joshua Logan), Father Goose (1964, Ralph Nelson), u Valentino (1977, Ken Russell).